**Kostimulácia** je proces, ktorý sa vyskytuje pri aktivácii imunitného systému. Prebieha pri **aktivácii** T-lymfocytov a je nevyhnutný pre vývoj špecifickej imunitnej odpovedi. Ide o antigén nešpecifický signál, bez ktorého nedôjde k správnej aktivácii imunitnej odpovede .

T-bunka
-------

Na to aby T-bunky boli plne aktívne a funkčné potrebujú **2 signály**. Prvý signál, ktorý dostanú je antigén špecifický. Pri tomto dochádza k pomerne dlhej interakcii T-bunky a antigén prezentujúcej bunky **(APC)** prostredníctvom mnohých T-bunkových receptorov **(TCR)** a **MHC** peptidových komplexov.. Pri druhom signále začnú T-lymfocyty s príslušnou špecifitou proliferovať. 

Molekuly zapojené v kostimulácii
Molekuly zahrnuté v kostimulácii sú pomerne dobre preskúmané (Obr. 1). Medzi najlepšie preštudované patria molekuly **B7-2 (CD86)** na APC a **CD28** na T-bunke. Interakcia medzi týmito molekulami vedie k stimulácii T-bunky. Ak dôjde k naviazaniu **CTLA-4** molekuly na aktivovanej T-bunke na **B7-1 (CD80)** na APC dôjde k inhibícii imunitnej odpovede, čo je dôležité pre ukončenie imunitnej odpovede keď už nie je potrebná. Ďalšie molekuly zahrnuté v kostimulácii sú **ICOS a ICOS-L**, ktoré riadia skôr polarizáciu T-lymfocytov. **OX40 a OX40L** významná úloha v imunite a tolerancii. Existujú rôzne rodiny kostimulačných molekúl  .

B-bunka
-------

B-bunky rozpoznávajú antigén rôznymi spôsobmi. Prvý spôsob je rozpoznanie cez B-bunkové receptory **(BCR)**. B-bunka dokáže prezentovať antigén cez MHC II molekuly. Ďalší signál pochádza od T-bunky. Pri tejto interakcii dochádza k naviazaniu molekúl **CD40** na B-bunke a **CD40L** na T-bunke. Tento signál je potrebný na prežitie a proliferáciu B-bunky.Kostimulácia môže prebiehať aj prostredníctvom komplementových receptorov. Komplex, ktorý vznikne pri tomto procese ja nazýva **koreceptorový komplex** a zvyšuje senzitivitu voči antigénu, čo v tomto prípade sú väčšinou mikróby.

Využitie v terapii
------------------

**Blokácia** kostimulačných signálov sa dá využiť aj v klinickej praxi. Príkladom je **Belatacept**, čo je selektívny blokátor kostimulácie, ktorý sa využíva ako prevencia rejekcie orgánu pri transplantácii obličky. Ďalšia možnosť je **Abatacept**, čo je proteín, ktorý selektívne moduluje aktiváciu naivných T-buniek, čo ovplyvňuje imunitnú odpoveď a má vplyv na skorý vývoj reumatickej artritídy .

Referencie
----------

1. 1 2  SHARPE, Arlene H.. Mechanisms of Costimulation. *Immunological reviews*, 2009-5, roč. 229, čís. 1, s. 5–11. PMID: 19426211
PMCID: PMC2928676. Dostupné online [cit. 2018-08-27]. ISSN 0105-2896. DOI: 10.1111/j.1600-065X.2009.00784.x.
2. ↑  ZÁKLADY IMUNOLOGIE
V.HOŘEJŠÍ, J.BARTŮŇKOVÁ, T.BRDIČKA, R.ŠPÍŠEK
6. VYDÁNÍ TRITON, PRAHA 2017. [s.l.] : [s.n.].
3. ↑  CHEN, Lieping; FLIES, Dallas B.. Molecular mechanisms of T cell co-stimulation and co-inhibition. *Nature reviews. Immunology*, 2013-4, roč. 13, čís. 4, s. 227–242. PMID: 23470321
PMCID: PMC3786574. Dostupné online [cit. 2018-08-27]. ISSN 1474-1733. DOI: 10.1038/nri3405.
4. ↑  LAUREN,, Sompayrac,. *How the immune system works*. Chichester, West Sussex : [s.n.]. (Fifth edition.) Dostupné online. ISBN 9781118997826.
5. ↑  SEDA, Vaclav; MRAZ, Marek. B-cell receptor signalling and its crosstalk with other pathways in normal and malignant cells. *European Journal of Haematology*, 2015-3, roč. 94, čís. 3, s. 193–205. PMID: 25080849. Dostupné online [cit. 2018-08-27]. ISSN 1600-0609. DOI: 10.1111/ejh.12427.
6. ↑  K. Abbas, Abul. *Cellular and molecular immunology*. Philadelphia : Saunders, 2003. (5th ed.) Dostupné online. ISBN 0721600085.
7. ↑  SHEN, Jinshan; TOWNSEND, Robert; YOU, Xiaoli. Pharmacokinetics, Pharmacodynamics, and Immunogenicity of Belatacept in Adult Kidney Transplant Recipients. *Clinical Drug Investigation*, 2014, roč. 34, čís. 2, s. 117–126. PMID: 24217983
PMCID: PMC3899455. Dostupné online [cit. 2018-08-27]. ISSN 1173-2563. DOI: 10.1007/s40261-013-0153-2.
8. ↑  SCHIFF, Michael. Subcutaneous abatacept for the treatment of rheumatoid arthritis. *Rheumatology (Oxford, England)*, 2013-6, roč. 52, čís. 6, s. 986–997. PMID: 23463804
PMCID: PMC3651617. Dostupné online [cit. 2018-08-27]. ISSN 1462-0324. DOI: 10.1093/rheumatology/ket018.